ສານນາໆຊາດ ປະຕິເສດ ການຂໍອຸທອນ ຂອງ ເຈົ້າໜ້າທີ່ເຄັນຢາ
ສານອາຍານາໆຊາດ ປະຕິເສດຕໍ່ການຂໍອຸທອນ ຂອງເຈົ້າໜ້າທີ່ເຄັນຢາ 4 ຄົນ ທີ່ຂໍໃຫ້ຍົກເລີກ ການດໍາເນີຄະດີຕໍ່ເຂົາເຈົ້າ ໃນການຕັດສິນ ມື້ວານນີ້.
ສານອາຍານາໆຊາດໄດ້ປະຕິເສດຕໍ່ການຮ້ອງຂໍຂອງຊາວເຄັນຢາທີ່ມີຊື່ສຽງ 4 ຄົນທີ່ຢາກໃຫ້ ຍົກເລີກຂໍ້ຫາຕໍ່ພວກເຂົາເຈົ້ານັ້ນ ການຕັດສິນດັ່ງກ່າວນີ້ ແມ່ນໝາຍຄວາມວ່າ ຮອງນາຍົກລັດຖະມົນຕີ Uhuru Kenyatta ສະມາຊິກສະພາ William Ruto ອະດີດຫົວໜ້າລັດຖະກອນພົນລະເຮືອນ ທ່ານ Francis Muthaura ແລະຜູ້ອຳນວຍການວິທະຍຸ ທ່ານ Joshua arap Sang ຈະຖືກດຳ ເນີນຄະດີ ໃນຂໍ້ຫາກໍ່ໂທດກຳຕ້ານມະນຸດຊາດ ບຸກຄົນທັງ 4 ຖືກກ່າວຫາວ່າ ຊ່ອຍຈັດແຈງໃນການກໍ່ຄວາມຮຸນແຮງທີ່ລະເບີດຂຶ້ນໃນທົ່ວ ປະເທດເຄັນຢາຫຼັງຈາກການບັນຫາຂັດແຍ້ງໃນການເລືອກຕັ້ງປະທານາທິບໍດີໃນປີ 2007 ສານອາຍານາໆຊາດໄດ້ສັ່ງໃຫ້ນຳໂຕບຸກຄົນທັງ 4 ຂຶ້ນສານໃນເດືອນມັງກອນຜ່ານມາແຕ່ ຊາວເຄັນຢາທັງ 4 ໄດ້ຍື່ນຂໍອຸທອນ ການຮັບຟັງຄຳໃຫ້ການ ກ່ອນການດຳເນີນຄະດີຂອງ ສານໄດ້ສັ່ງໃຫ້ຍົກເລີກການຂໍອຸທອນດັ່ງກ່າວໃນມື້ວັນສຸກວານນີ້ ການຕັດສິນທີ່ວ່ານີ້ ມີທ່າທາງວ່າ ຈະມີຜົນກະທົບຢ່າງໃຫຍ່ ຕໍ່ທ່ານ Kenyatta ແລະທ່ານ Ruto ຊຶ່ງບຸກຄົນທັງສອງຕ່າງກໍເຄີຍເວົ້າວ່າ ພວກທ່ານຈະສະມັກເຂົ້າແຂ່ງຂັນເປັນປະທານາ ທິບໍດີເຄັນຢານັ້ນ